b'\n_START_ARTICLE_\nMogen turisthytte\n_START_PARAGRAPH_\nMogen er en betjent turisthytte tilh\xc3\xb8rende Telemark Turistforening, et lokallag av Den Norske Turistforening (DNT). Mogen ligger i Vinje kommune i Telemark ved den nordvestlige enden av M\xc3\xb8svatn, i enden av Juvikfjorden, og er et utgangspunkt for fotturer p\xc3\xa5 Hardangervidda._NEWLINE_Mogen ligger ca. 950 moh._NEWLINE_B\xc3\xa5tfergen MB \xc2\xabFjellv\xc3\xa5ken II\xc2\xbb g\xc3\xa5r mellom Skinnarbu og Mogen i sommerhalv\xc3\xa5ret.'